ร้านนี้อยู่ในอำเภอพนัสนิคม จังหวัดชลบุรี เป็นร้านที่เพื่อนไปกินบ่อยๆ มาแวะบ้านเพื่อนคราวนี้เพื่อนเลยชวนมากิน

วันนี้ฝนตกเปาะแปะ ได้บรรยากาศเย็นสบายไปอีกแบบ สั่งอาหารมาสามสี่อย่าง
- เกี๊ยวห่อชีส 70 บาท: เพื่อนชอบเมนูนี้ แต่ส่วนตัวเราคิดว่าธรรมดาๆ ให้ไส้น้อยไปนิด ชอบที่เสิร์ฟมาพร้อมมายองเนส จิ้มกินเพลินๆ
- แกงเขียวหวานไก่ 90 บาท: ชามนี้ฟินสุดๆ แกงเขียวหวานรสชาติเข้มข้น ให้ไก่เยอะดี ชามนี้ใหญ่เหมือนกันนะ แต่สรุปว่ากินไม่หมด ห่อกลับจ้า
- หมูนุ่มซีฟู้ด 90 บาท: ขามนี้ ถ้าเทียบกับเมนูอื่นๆ ถือว่ารสอ่อนไปนิด อาจเป็นเพราะอาหารจานอื่นๆ เข้มข้นมาก อารมณ์เหมือนหมูมะนาวแบบไม่เผ็ด
- หมูติดก๊อ 90 บาท: จานนี้เพื่อนรีเควสต์มา นางบอกว่าอร่อยเหาะ ก็โอเคนะ หมูนุ่มๆ ผัดกับเครื่องแกง โรยหน้าด้วยกะเพรากรอบ
- ชาโกดังเย็น 40 บาท: เพื่อนบอกว่าเป็นเมนูแนะนำของร้านนี้เลยนะ เห็นว่าใส่วนิลาผสมไปด้วยนะ แต่เราชิมไปไม่รู้รสเท่าไหร่ รู้แต่ว่ามันมีรสนุ่มๆ ละมุนๆ

ชอบร้านนี้ตรงที่ให้เยอะ รสชาติโอเค และราคาไม่แรงจ้ะ

...อาจเป็นเพราะฝนตก หรืออากาศเย็นสบาย หรือเป็นเพราะพรุ่งนี้เป็นวันวาเลนไทน์ ..แมวที่ร้านนี้ครึ้มๆ มาโชว์โอบกันอยู่ตรงโต๊ะเรา แหม่...